אברהם לדרר נולד במשפחה יהודית כבנם של יוז'ף לדרר ושל יוזפה גונדלפינגר. הוא איבד את אביו בכולרה המשתוללת ב-1831. גידל אותו אחיו הבכור והוא למד בבית ספר בארץ הולדתו. ב-1840 נשלח לפראג כדי לסיים כיתות ז' וח'. ב-1843 הועסק כעוזר מנהל חשבונות אצל סיטונאי בטפליץ, אך מקצוע זה לא התאים לנטיותיו והוא עבד כמחנך עד 1846. אחר כך נסע שוב לפראג ולמד באוניברסיטת פראג במשך שלוש שנים. בשנים 1849–1950, היה שוב מחנך בבית הברון האברון. בשנים 1850–1851 למד במכון להכשרת מורים בפראג. ב-1852 עבד כמורה ב-Mährisch-Neustadt ולמד בנוסף מדעי הטבע. ב-1853 הועסק בלונדנבורג כמורה. ב-1854 הוזמן לעיר טאטה (מחוז קומארום) כמנהל-מורה. במהלך שהותו שם, בית הספר זכה בתואר מכללה. שם פרסם את עלון בית הספר העממי הראשון והקים את אגודת הנשים לצורך פיקוח על הוראת עבודת הריקמה של הבנות ולמטרת סיוע לתלמידות עניות. שם התחיל ללמוד את השפה ההונגרית. בשנת 1857, לפי הצעת מועצת המושלים ההונגרית, העסיק אותו הרוזן לאו תון, השר לחינוך הציבורי, כמורה בבית הספר היהודי להכשרת מורים בפשט, שהוקם באותה תקופה (המכון הלאומי היהודי להכשרת מורים), ובשנת 1858 כמנהל בית הספר להכשרת מורים. מ-1860 עד 1864 הוא למד חינוך באוניברסיטת פשט כמורה וכמנהל. הוא ארגן את המכון הלאומי היהודי להכשרת מורים יחד עם ועד המורים והקים את אגודת המורים היהודים ההונגרית הלאומית יחד עם חבריו המורים. בתחילה האגודה נוהלה על ידו. הוא הקים קרן סיוע לסטודנטים להכשרת מורים וייסד את הקרן להקמת המוזיאון הפדגוגי הלאומי. עם אלדאר מולנאר ומיקשה מאייר תרם להקמת אגודת הנשים הלאומית לענף התעשייה. בשנת 1869 הפקידה עליו ממשלת הונגריה את התיקון של ספרי הקריאה והלימוד ההונגריים של בתי הספר העממיים לשפה הגרמנית ומינתה אותו למנהל המוסדות הממלכתיים להכשרת מורים וחבר במועצה הלאומית לחינוך ציבורי. ב-1882 חגגו המורים ההונגרים את יום השנה ה-25 לפעילותו בבודפשט והעניקו לו עט זהב. כשפרש ב-1889 העניקה לו גם מועצת המנהלים של המכון להכשרת מורים עט זהב כהוקרה על זכויותיו והישגיו. בשנת 1897 חגגה אגודת המורים היהודים הלאומית 70 שנה להולדתה בנוכחות נציגי הממשלה, בתי הכנסת ועמותות רבות. הוא היה חבר כבוד במספר אגודות מורים ארציות ומחוזיות ובאגודות צדקה אחרות.
כתביו.
מאמריו הופיעו בעיתונים/כתבי עת הבאים:
הוא עבד גם עבור כתבי העת "החינוך ההונגרי", "תורת העם" בפץ', הסקירה יהודית-הונגרית ו"עלון אגודת המורים הלאומית".
עבודותיו.
לדרר ערך את שלושת העלונים הראשונים של בית הספר היהודי לדהכשרה ושל המכון הלאומי להכשרת מורים (מ-1857 עד 1867).
מוריץ ינץ
מוריץ ינץ (בגרמנית: Moritz Jenz; נולד ב-30 באפריל 1999 בברלין שבגרמניה) הוא כדורגלן גרמני המשחק בעמדת הבלם בקבוצת סלטיק מליגת העל הסקוטית, בהשאלה מלוריאן.
קריירת מועדונים.
ינץ גדל במחלקות הנוער של טניס בורוסיה ברלין ושל פולהאם.
ב-25 באוגוסט 2020 חתם ינץ בלוזאן, העולה החדשה לליגת העל השווייצרית. ב-20 בספטמבר הוא ערך את הופעת הבכורה שלו במועדון, בניצחון 2-1 על סרבט ז'נבה במסגרת המחזור הראשון בליגה לעונת . ב-2 במאי 2021 הבקיע את שערו היחיד במדי המועדון, בתיקו 1-1 נגד פ.צ. סיון במסגרת המחזור ה-32 בליגה. בסך הכל ערך ינץ 32 הופעות ליגה במדי המועדון, בהן הבקיע שער אחד.
ב-30 באוגוסט 2021 חתם ינץ על חוזה לחמש עונות בלוריאן מליגת העל הצרפתית. ב-10 בספטמבר ערך את הופעת הבכורה שלו במועדון, בניצחון 2-1 על ליל במסגרת המחזור החמישי בליגה לעונת 2021/2022. ב-12 בדצמבר הבקיע את שער הבכורה שלו במועדון, בהפסד 4-1 למץ במסגרת המחזור ה-18 בליגה. בסך הכל ערך ינץ 17 הופעות ליגה בעונתו הראשונה במועדון, והבקיע שער אחד.
ב-19 ביולי 2022 הושאל ינץ למשך עונה אחת לסלטיק מליגת העל הסקוטית.
ארמניה באירוויזיון 2022
ארמניה השתתפה באירוויזיון 2022 בטורינו, איטליה, עם השיר "Snap" בביצועה של רוזה לין. הבחירה ברוזה לין כנציגה הארמנית בתחרות 2022 הוכרזה על ידי רשות השידור הארמנית (AMPTV) ב-11 במרץ 2022, בעוד שהשיר "Snap" פורסם מאוחר יותר לציבור, ב-19 במרץ 2022.
ארמניה הוגרלה להשתתף בחצי הגמר הראשון של האירוויזיון שהתקיים ב-10 במאי 2022. ארמניה הצליחה להעפיל לגמר התחרות ב-14 במאי.
לפני האירוויזיון.
בחירה פנימית.
השיר הארמני לאירוויזיון 2022 נבחר באופן פנימי על ידי ה-AMPTV יחד עם קבוצות מיקוד מקומיות ובינלאומיות שכללו אנשי מקצוע בתחום המוזיקה ומעריצי האירוויזיון.
ב-11 במרץ 2022, הוכרזה רוזה לין עם השיר "Snap", שכתבה והלחינה לין בעצמה בתור הנציגה הארמנית. השיר והקליפ הוצגו לציבור ב-19 במרץ 2022.
קידום.
רוזה לין הופיעה ברחבי אירופה כדי לקדם את "Snap". ב-7 באפריל הופיעה לין במהלך אירוע "Israel Calling" שנערך בזירת מנורה מבטחים בתל אביב, ישראל. ב-9 באפריל, לין הופיעה בהולנד.
באירוויזיון.
ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו חצי מהמופע הם יופיעו. ארמניה הוכנסה לחצי הגמר הראשון, שנערך ב-10 במאי 2022, ונבחרה להופיע במחצית השנייה של המופע.
חצי גמר.
רוזה לין השתתפה בחזרות טכניות ב-1 וב-5 במאי, ואחריהן בחזרות הלבוש ב-9 וב-10 במאי.
בסיום המופע הוכרזה ארמניה כמי שסיימה בין 10 הראשונים ובעקבות כך העפילה לגמר. מאוחר יותר התברר כי ארמניה הגיעה למקום החמישי בחצי הגמר, וקיבלה בסך הכל 187 נקודות: 105 נקודות מההצבעה הטלפונית מהקהל ו-82 נקודות מהשופטים.
גמר.
זמן קצר לאחר חצי הגמר הראשון, נערכה מסיבת עיתונאים של מנצחים לעשר המדינות העפילות. במסגרת מסיבת עיתונאים זו, האמנים לקחו חלק בהגרלה כדי לקבוע באיזו מחצית מהגמר הגדול הם ישתתפו לאחר מכן. הגרלה זו נעשתה לפי סדר חצי הגמר. ארמניה הוגרלה להתחרות במחצית הראשונה של הגמר. ארמניה שובצה לאחר מכן לשיר מספר 8.
רוזה לין השתתפה שוב בחזרות הלבוש ב-13 וב-14 במאי לפני הגמר. ארמניה הגיעה למקום העשרים בגמר, כשהיא קיבלה 61 נקודות: 21 נקודות מההצבעות הקהל ו-40 נקודות מהשופטים. זו הייתה התוצאה הגרועה ביותר של ארמניה בגמר האירוויזיון מאז הופעת הבכורה של המדינה ב-2006.
תוצאות הצבעה מפורטות.
החברים הבאים הרכיבו את חבר המושבעים הארמני:
לורנצו לוקה
לורנצו לוקה (באיטלקית: Lorenzo Lucca; נולד ב-10 בספטמבר 2000 במונקאליירי שבאיטליה) הוא כדורגלן איטלקי המשחק בעמדת החלוץ בקבוצת אייאקס, בהשאלה מפיזה מהסרייה ב'.
קריירת מועדונים.
לוקה גדל במחלקות הנוער של טורינו, קיירי, אתלטיקו טורינו, ויצ'נצה וברשה. הוא החל את הקריירה המקצוענית שלו בקבוצות אתלטיקו טורינו, ויצ'נצה ופלרמו.
ב-21 ביולי 2021 חתם לוקה על חוזה לחמש עונות בפיזה מהסרייה ב'. ב-14 באוגוסט הוא ערך את הופעת הבכורה שלו במועדון, בהפסד 1–3 לקליארי במסגרת הסיבוב הראשון של קופה איטליה. ב-22 באוגוסט ערך את הופעת הבכורה שלו במועדון, בניצחון 0–1 על ספאל במסגרת המחזור הראשון בליגה לעונת . ב-27 באוגוסט הבקיע את שערי הבכורה שלו במועדון, צמד שערים בניצחון 0–2 על אלסנדריה במסגרת המחזור השני בליגה. בסך הכל ערך לוקה 34 הופעות ליגה בעונתו הראשונה במועדון, בהן הבקיע ששה שערים.
ב-5 באוגוסט 2022 הושאל תמורות מיליון אירו לאייאקס מליגת העל ההולנדית, עם אפשרות רכישה בסוף העונה, והפך לאיטלקי הראשון בקבוצה אי פעם.
ק.פ. שקופי
קלובי פוטבולסטיק שקופי (במקדונית: Фудбалски клуб Шкупи באלבנית: Klubi Futbollistik Shkupi) מכונה ק.פ. שקופי או בקיצור שקופי, הוא מועדון כדורגל מצ'איר, סקופיה, מקדוניה הצפונית, המשחק בליגת העל הצפון מקדונית. המועדון נוסד בשנת 2012, ובסיום עונת 2014/2015 העפיל לראשונה לליגה הבכירה. בעונת 2021/2022 זכה המועדון באליפות הראשונה שלו.
הוא משחק באצטדיון צ'איר המכיל 6,000 מושבים.
היסטוריה.
מועדון הכדורגל שקופי נוסד בשנת 2012 כתווצאה ממיזוג של המועדונים סלוגה ואלברסה לאחר שהספונסר הראשי של המועדון של סלוגה נקלע לקשיים כספים. עם זאת התאחדות הכדורגל הצפון מקדונית אינה מחשיבה את שקופי כיורש של סלוגה, ולא מכירה בהישגי העבר של סלוגה כחלק מהמורשת של שקופי, נושא שנוי במחלוקת במדינה לאחר שההתאחדות כן אפשרה זאת לוארדר סקופיה לאחר שמוזג עם מועדון הכדורגל מירבאצ'י , והמועדון עצמו כן מחשיב את ההיסטוריה של סלוגה.
את עונת 2012/2013 החל המועדון בליגה המקדונית השלישית, הוא סיים במקום הראשון והעפיל לליגה המקדונית השנייה, בעונתו הראשונה בליגת המשנה עונת 2013/2014 סיים המועדון במקום הרביעי בליגה, אך כבר בעונות השנייה עונת 2014/2015 זכה המועדון באליפות הליגה השנייה והעפיל לליגה הבכירה.